經數:一九一六

經名:釋禪波羅蜜次第法門卷第一下

頁數:四八一

上	欄

行次第學. 可如上說. 今行人初學禪時. 爲當

一向如上依次第修. 爲當不爾. 答曰. 今且欲

明諸禪淺深相. 一往作此次第分別. 若論初

心學人. 隨所欲樂. 便宜對治. 易入泥洹者. 從

諸禪方便初門而修不必定. 如前一一依次

第. 此義至內方便安心禪門中當廣分別. 第

二簡非次第義. 問曰. 菩薩修禪爲一向次第.

修亦有非次第. 答曰. 此得爲四. 一明次第.

二明非次第. 三明次第非次第. 四明非次

第次第. 今明次第. 如上說. 大品經云. 菩

薩次第行次第學次第道. 非次第者. 菩薩

修法華一行等諸三昧. 觀平等法界非深非

淺. 故名非次第. 如無量義經說. 行大直道

無留難故. 次第非次第者. 如大品中. 須菩提

白佛. 次第心應行般若. 應生般若. 應修般若

不. 佛告須菩提. 常不離薩婆若故. 爲行般

若. 爲生般若. 爲修般若. 非次第次第者. 如須

菩提白佛. 一切諸法皆無自性. 云何菩薩得

從一地至一地. 佛告須菩提. 以諸法空故. 菩

薩得從一地至一地. 問曰. 今此四句但據菩

薩. 亦得通二乘否. 答曰. 二乘亦得作此應.

何以故. 知自有聲聞. 初發心行於行行. 從根

本初禪. 而修乃至超越禪. 方得阿羅漢果. 是

爲次第. 或有聲聞人. 聞說善來. 一時具足三

明八解脫等. 是爲非次第. 或有聲聞人. 修次

第行行時卽用慧行. 善觀次第性空. 從初心

乃至得阿羅漢. 是名次第非次第. 四或有聲

聞. 從初發心卽修慧行. 發電光三昧得四果.

未具諸禪. 爲欲滿足有爲功德故. 次第修五

中	欄

種禪定滿足. 卽是非次第而次第也. 此義至

第七釋修證. 及第八顯示果報等十意竟. 卽

自分明

簡禪波羅蜜法心第五

已略說諸禪詮次竟. 諸禪中法心之相復應

知之. 今就明法心中. 卽爲三意. 一先辨法.

二明心. 三分別簡定法心之別. 就第一先辨

法中. 法有四種. 一有漏法. 二無漏法. 三亦有

漏亦無漏法. 四非有漏非無漏法. 一有漏法

者. 謂十善根本四禪. 衆生緣四無量心. 四空

定是. 所以者何. 此十二門禪. 體非觀慧之法.

不能照了斷諸煩惱故. 二無漏法者. 九想. 八

念. 十想. 背捨. 勝處. 一切處. 次第定. 師子奮

迅. 超越三昧. 四諦. 十六行. 十二因緣法. 緣

四無量心. 三十七品. 三三昧. 乃至願智頂

禪. 十一智. 三無漏根等諸無漏定是. 所以者

何. 此諸禪中悉有對治. 觀慧具足能斷三漏

故. 三亦有漏亦無漏法者. 六妙門. 十六特勝.

通明等是. 所以者何. 此三種禪中. 雖有觀慧

對治力用劣弱. 故名亦有漏亦無漏. 四非有

漏非無漏法者. 法華三昧. 般舟念佛. 首楞嚴

等. 百八三昧. 自性禪等九種禪. 乃至無緣大

慈大悲. 十波羅蜜. 四無□智. 十不空. 十力.

四無所畏. 十八不共法. 一切種智等是. 所以

者何. 修是等法不墮二邊. 故名非有漏非無

漏法. 問曰. 何故言法華三昧等法. 皆名非有

漏非無漏. 如法華中說. 是德藏菩薩於無漏

實相心已得通達. 其次當作佛號曰爲淨身.

又如四無畏中第二無畏. 名無漏無畏. 如是

下	欄

等法. 諸經論中多悉說爲無漏. 今何以言皆

是非有漏非無漏法. 答曰. 此欲簡諸佛菩薩

有中道不共之法故. 須作此分別. 如凡夫專

依有漏. 二乘偏行無漏. 今諸佛菩薩所得不

共之法. 不滯二邊則無二邊之漏失. 是以悉

云無漏. 何故得[&FFFF]#二邊漏失. 正以中道之法

非二邊所攝故. 云非有漏非無漏也. 此之二

說. 語異而意同故無乖失. 若任理性而論. 則

一切皆名非有漏非無漏法. 故大品經云. 色

無縛無脫乃至一切種智無縛無脫. 理旣無

縛無脫. 稱理之行. 豈不同名無縛無脫. 無縛

無脫者. 卽是非有漏非無漏之異名也. 問曰.

分別定慧爲四句可爾. 戒復云何. 答曰. 從十

善三歸五戒八齋戒沙彌十戒. 大比丘二百五

十戒菩薩十重四十八輕戒. 亦得作四句分

別其義(云云). 今不具釋. 問曰. 上第四明禪詮

次. 及下第七辨修證中. 皆先明有漏. 次亦有

漏亦無漏. 次無漏. 次非有漏非無漏. 今分別

四句法. 何故異於前後乃以三爲二也. 答曰.

前後皆約修行入證以爲詮次. 今欲簡別法

心之相事. 須約言句爲便. 亦以諸經論中說

四句皆爾故. 云行時非說時說時非行時. 此

義易明. 第二明心有四種心. 一有漏心. 二無

漏心. 三亦有漏亦無漏心. 四非有漏非無漏

心. 一有漏心者. 卽是凡夫外道心. 具三漏故

名有漏心所以者何. 凡夫外道修禪定時. 約

四時中分別不得離結漏故. 何等爲四時中

分別. 一者初發心. 欲修禪時. 不能厭患世

間. 爲心禪定中樂及果報故. 二者當修禪時.

經數:一九一六

經名:釋禪波羅蜜次第法門卷第一下

頁數:四八二

上	欄

不能返照觀察. 生見著心. 三者證諸禪時. 卽

計爲實不知虛□. 於地地中見著心生. 四者

從禪定起. 若對衆境還生結業. 以是因緣. 名

爲漏心. 第二明無漏心. 亦約四時中分別. 一

約發心者. 二乘之人初發心欲修禪時. 厭患

世間不樂禪樂及心果報. 但爲調心則漏心

自然微薄不起. 因此能發無漏. 二修行者. 隨

所修禪悉知虛假能伏見著不生結業. 三得

證者. 入諸禪定之時. 若於定中發眞空慧斷

諸煩惱. 則三漏永盡. 四從禪定起隨所對境.

不生見著造諸結業. 以是因緣. 名無漏心. 前

二心雖是有漏而爲無漏作因. 因中說果亦

名無漏. 第三明亦有漏亦無漏心. 亦約四時

中分別. 一約發心者. 此行人初發心欲修禪

時. □惶不定. 或時厭離生死不樂禪樂. 或生

見著. □望定樂. 愛樂果報. 以生厭故結業

微羸. 稀望定樂故增長煩惱. 二約修行者. 如

不斷善根人欲修禪時. 是人雖成就信等五

法不得名根. 以其不能定伏結使故名亦有

漏. 生於信等善法故名亦無漏. 三約得證者.

七種學人入諸禪時. 雖發眞智結漏未盡故.

名亦有漏亦無漏乃至退法羅漢亦有此義.

所以者何. 未得無生智故名亦有漏. 得盡智

故名亦無漏. 四諸學人等從禪定起. 隨對衆

境隨所斷惑. 未盡之處或猶生著故. 名亦有

漏. 斷惑盡處雖對衆境結業不起. 名亦無漏.

第四釋非有漏非無漏心. 亦約四時中明. 一

約發心者. 若薩大士初發意欲修禪時. 不爲

生死不爲涅槃. 則心不墮二邊. 二約修行者.

中	欄

菩薩修禪波羅蜜時. 爲福德故不住無爲. 爲

智慧故不住有爲. 三約得證者. 菩薩入諸禪

時. 若於禪中發無生忍慧. 爾時心與法性相

應. 不著生死不染涅槃. 四菩薩從禪定起. 隨

對衆境心常不依有無二邊. 以是因緣. 菩薩

之心名非有漏非無漏心. 第三料簡法心. 問

曰. 諸佛說一切法皆空絶諸言句. 如摩訶衍

論偈說

般若波羅蜜	譬如大火焰

四邊不可取	邪見火燒故

今云何作四句分別. 將非墮戱論乎. 答曰. 佛

法中不可得空. 於諸法無所□. 因是不可得

空故. 說一切佛法十二部經. 今說有四句無

咎. 譬如虛空雖無所有. 而一切物依以長成.

如摩訶衍論偈說

若信諸法空	是則順於理

若不信法空	一切皆違失

若以無是空	無所應造作

未作已有業	不作有作者

如是諸法相	誰能思量者

唯有得直心	所說無依止

離於有無見	心自然內滅

今爲開發行人方便知見. 分別種種法門. 故

無句義中辨於句義. 於理無失. 故大品經云.

無句義是菩薩句義. 若汝欲離四句心解脫

者. 卽還被無句縛. 所以然者. 如說有四句. 無

四句. 亦有四句. 亦無四句. 非有四句. 非無四

句. 汝尙不[&FFFF]#無四句縛. 豈得[&FFFF]#亦有亦無等

四句縛. 當知了句非句. 於句義無破. 而得解

下	欄

脫. 非是離句心. 於無句而得解脫. 如天女呵

身子云. 無離文字說解脫也. 文字性離卽解

脫相. 復次今明法之與心合爲八句. □轉分

別. 則有三十六句. 若細歷法而明卽出無量

句. 若能於一句法通達一切句. 則此辨若虛

空無有邊際. 問曰. 若爾何以不約法心各作

五句. 答曰. 諸佛出世對緣化物. 敎門多約四

句. 如摩訶衍論中說. 有四種悉檀. 一世界

悉檀. 二爲人悉檀. 三對治悉檀. 四第一義悉

檀. 初有漏法心卽是世界悉檀攝. 二無漏法

心卽是對治悉檀攝. 三亦有漏亦無漏法心

卽是爲人悉檀攝. 四非有漏非無漏法心卽

是第一義悉檀攝. 是中相攝之意細尋可見.

復次摩訶衍論. 又於第一義悉檀中分別四

門. 如論偈說

一切實一切不實	一切亦實亦不實

一切非實非非實	如是皆名諸法實

如是等但有四句. 更無第五句. 今約四句明

法心可以類此. 餘經論中設有五句明義別

有因緣. 今取一途義便故. 不約五句初別. 問

曰. 此四種法心. 法之與心有何等異. 如有漏

法有漏心. 此法心爲當各是有漏爲當各非.

故說漏若二各有者. 法心合時應有二漏法

起. 若各無和合亦應無. 答曰. 今不得言二

各是漏. 亦不得言二法中各都無漏. 何以故.

若心卽是漏. 如阿羅漢. 漏盡時. 心應盡法

亦如是. 所以者何. 若法定是漏者. 聖人入根

本四禪. 亦應生漏. 此四禪法未與心合. 亦應

自是漏. 而聖人入四禪法不生於漏. 四禪法

經數:一九一六

經名:釋禪波羅蜜次第法門卷第二

頁數:四八三

上	欄

未與心相應時. 亦自無有漏法生. 云何言法

卽是有漏. 今言此漏不獨在法亦不獨在心.

法心合時便有漏生. 以有有漏故二處受名

譬如仙藥. 人若服之卽令得仙. 而藥之與人

本各非仙. 藥人和合則便有仙. 故藥受仙藥

之名. 人受仙人之稱. 若樂不因人不名仙藥.

人不因藥不名仙人. 漏法漏心亦復如是. 餘

三種法心義類爾可知. 故阿難說示比丘. 爲

舍利弗說偈

諸法從緣生	是法說因緣

是法緣及盡	我師如是說

復次若謂有漏之法自有有漏法. 若有漏之

法由有漏心故有有漏法. 若有漏法由法由

心故有有漏法. 若有漏之法不由法不由心

故有有漏法. 如此之計皆墮邪見. 所以者何.

若謂由有漏法故有有漏法者. 卽是自性有

漏法. 若是自性有漏法則應有無窮之漏法.

以自性復有自性故. 今實不爾. 若謂有漏法

不能自有. 由有漏心故有者. 卽是他性有漏

法. 所以者何. 若有漏法待有漏心爲自性者.

今有漏心待有漏法. 豈非他性. 若由他性而

有有漏法者. 他性若是有有漏法. 則有漏法

還是有漏法. 更無心法之別. 他性若非有漏

法. 非有漏法何能有有漏法. 故知有漏法不

由有漏心故有. 若謂有漏法. 由有漏法有漏

心故有者. 卽是共有. 若是共有則從自他性

中. 而有有漏法. 若爾則一時應有二有漏法.

今實不然. 故知非自他共故有有漏法. 若謂

離有漏法離有漏心. 有有漏法者. 卽是無因

中	欄

緣而有有漏法. 從因緣有有漏法尙不可. 何

肉無因緣而有有漏法. 破因成假廣說如止

觀有漏心亦如是. 餘三種法心亦如是. 復次

若有漏法. 定是有漏法者. 是有漏法卽是生

滅相續法. 爲生故生. 爲滅故生. 爲生滅故

生. 爲離生離滅得生. 若是生生卽是自生. 若

由滅故生. 卽是他生. 若由生滅故生. 卽共生.

若離生滅而說生者. 卽是無因緣生. 從因緣

生尙不可. 何肉無因緣生. 當知有漏生. 畢竟

不可得. 若無生則無滅. 若無生滅卽無相續

若無生滅相續則無有漏法. 破相續假廣說

如止觀. 有漏心亦如是. 餘三種法心亦如是.

復次若有漏法是生者. 爲生生故生. 爲不生

生故生. 爲生不生故生. 爲非生非不生故生.

若生生則是自性生. 若不生生卽是他性生.

若生不生故生. 卽是共生. 若非生非不生故

生. 卽是無因緣生. 從因緣生尙不可. 何肉

無因緣生. 是則於相待假中心有漏法生. 畢

竟不可得. 若無生則無有漏. 破相待假廣說

如止觀. 有漏心亦如是. 餘三種法心亦如是.

當知有漏之法於因成相續. 相待中各各四

句. 心畢竟不可得. 若不可得. 云何分別. 有有

漏法若無有有漏之法. 而說有漏法者. 當知

但有名字. 是中不應定有所依生.  諸戱論破

智慧眼. 次明有漏心亦如是. 若有漏法心如

是. 餘三句法心亦如是. 但以世間名字故. 說

名字之法. 不在內外兩中間. 亦不常自有無

名之名故. 曰假名問曰. 若爾. 云何分別法心

之異. 答曰. 但以世間名字故. 分別法心之別.

下	欄

是中無有定實. 問曰. 云何於名字中分別法

心之別答曰. 若知法心無所有但有名字. 則

還如上分別法心之相無咎. 故大品經云須

菩提. 不壞假名而說諸法實相. 復次如心數

爲法心王. 爲心受想行三陰及色陰. 爲法識

陰. 爲心心相應法心不相應法及色法無爲

法. 爲法心法. 爲心所緣. 爲法能緣. 爲心能

生. 爲法所生. 爲心所觀之境. 爲法能觀之

智. 爲心法成於心心依於法. 如是等於名字

中. 種種分別法心之別. 雖作此分別. 皆如幻

化. 無所取著同歸一相. 此義至下第十結會

歸趣中當廣釋

釋禪波羅蜜次第法門卷第一之下

釋禪波羅蜜次第法門卷第二

隋天台智者大師說

弟子法愼記

弟子灌頂再治

分別禪波羅蜜前方便第六之一(釋此一段有三卷. 今之一卷

正釋外方便. 是中明調伏欲界粗心中. 淺近方便尋者.

想不便疑一向涉事淺近說易行難. 豈得卽論理諸深方便

也. 至下釋第七大段修證中有十二卷. 乃當隨禪事理深

淺約證位之前. 節節明行行慧行二種善巧用心之相. 此

文□未流傳故記以知之)

行人若能通達. 如前所辯五種. 明諸禪相. 則

內信開發. 若欲安心習學. 必須善知方便. 今

明修禪方便. 大開爲二. 一者外方便卽是定

外用心之法. 二者內方便卽是定內用心之

經數:一九一六

經名:釋禪波羅蜜次第法門卷第二

頁數:四八四

上	欄

法. 此二通言方便者. 善巧修學之異名. 行

者於初緣中. 善巧修習. 故名方便. 若細論.

外方便亦有通定內用. 內方便亦有得定外

用 . 今一往從多爲論. 應如上分別. 就明外方

便自有五種. 第一具五緣. 第二訶五欲. 第三

棄五蓋. 第四調五法. 第五行五法. 此五五凡

有二十五法. □是未得禪時. 初修心方便之

相. 第一具五緣者. 一持戒淸淨. 二衣食具

足. 三閑居靜處. 四息諸緣務. 五得善知識. 此

是修禪五緣也. 第一持戒淸淨者. 開爲三意.

一明有戒無戒. 二明持犯. 三明懺悔. 第一明

有滅無戒者. 出家受得禁戒故. 名爲戒卽爲

三意. 一明發戒機緣不同凡有十種. 何等爲

十. 一自然得戒卽佛是其人. 無師自發. 二自

誓得戒卽迦葉. 是本□支根性. 値佛出世墮

聲聞數中. 其答佛言. 佛是我師. 我是佛弟

子. 作是言已卽便發戒. 三見諦得戒卽拘□

五人. 佛爲轉四諦法輪. 卽悟初果因而發戒.

四者三歸得戒. 于時未有□磨. 聞佛三說卽

發戒品. 以其根利故. 五八敬得戒. 卽佛姨

母. 佛意不欲度女人出家. 姨母苦心佛. 令

遙授八敬. 卽發具戒. 六者論?得戒. 卽須陀

耶沙彌與佛論義. 佛問其無常等義. 事事能

答. 後佛問汝家在何處. 答佛言. 三界皆空世

尊. 云何乃問我家處. 佛語阿難. 將還僧中.

爲受具戒. 于時年始七歲. 七者善來得戒. 道

機時熟佛呼善來. 卽便得戒. 八者遣使得戒.

卽半迦尸女. 有好善容評. 堪半迦尸國爲人

欲抄斷. 故令遣使僧中1代受戒. 後還尼寺

中	欄

爲其受戒. 九邊地如法人少. 聽五人受得戒.

十者中國人多. 十人受具戒. 此爲十種得戒

相. 今時多用十人□磨得戒. 此辯有戒相. 第

二正明戒之體相者. 有二種敎門不同. 若小

乘敎. 辯戒是無作善法. 受戒因緣具足. 若發

得無作戒. 爾後睡眠入定. 此善任運自生. 不

須身口意造作. 以無作正爲戒體. 若薩婆多

人. 解無作戒. 是無表色不可見無對. 若曇

無德人. 明無作戒. 是第三聚非色非心法. 諸

部旣異. 雖不可偏執. 約小乘敎門. 終是無作

爲戒體. 其義不差. 若大乘敎門中. 說戒從心

起. 卽以善心爲戒體. 此義如纓絡經說. 有師

言. 摩訶僧祇部人云. 無作戒是心法. 第三明

有戒相不同. 卽有二意. 一者若[&FFFF]#小乘. 七衆

發心. 受戒作法不同故. 得戒亦有優劣. 如優

婆塞優婆夷. 在家有五戒相. 若本未入佛法

男子女人. 不殺父害母. 不作逆罪遇好良師

敎. 歸依三寶. 爲受五戒. 作法成就. 卽五戒

無作起. 名得五戒. 從此名淸信士女. 復次明

沙彌. 有十戒相. 若和尙. 阿□梨二師. 如法受

人. 淸淨歸依三寶. 隨佛出家. 若二師作法成

就. 卽發無作. 名得沙彌戒. 次明大僧有戒相.

若作沙彌時. 不犯重過. 淸淨十師和尙阿□

梨作□磨. 如法成就. 是名得大比丘具足戒.

若沙彌尼. 式叉摩尼. 大戒尼有戒相亦爾. 七

人本雖犯重. 若遇良緣. 謂作大乘方等懺悔.

得相成就後受戒亦得無作善發. 異於上說

名. 不得戒亦名無戒. 二者若菩薩行人. 有戒

無戒. 則不可知. 所以者何. 菩薩世世已來. 或

下	欄

初發心時. 値遇良緣. 受得戒故. 第二明持犯

自有三意. 一略明持犯. 二歷別廣明持犯. 三

明覆發. 就初總明持犯有二. 一者持相. 二者

犯相. 一持相者. 持者護持. 如上所說. 七種之

人. 受佛禁戒. 爲十利故. 護持無犯十利者.

如毘尼中說. 一攝僧故. 二極好攝故. 三僧安

樂住故. 四折伏高心人故. 五□愧得安樂住

故. 六不信令信故. 七已信增長信故. 八遮今

世漏故. 九斷後世惡故. 十令梵行人久住故.

行者一心敬愼. 不敢侵毁. 如護色囊. 微塵不

棄故名護持. 亦如秉持. 如持油□之喩. 是名

持相. 二明犯相者. 犯名違犯. 本受佛戒. 欲出

生死. 願心解脫. 今遇惡緣. 不能自暇其心. 中

途違返. 若重若輕. 故名違犯. 復次犯名犯觸.

猶如服藥誡忌斷食不隨醫敎. 而食惡食犯

觸藥勢. 非唯不能愈病. □致更增. 或時至

死. 犯戒之相亦復如之. 故名爲犯. 第二廣明

持犯者. 從初心至佛果. 以明持犯有十種. 一

時不缺戒. 謂持初四重不犯. 二持不破戒. 謂

對僧殘不犯. 三持不穿戒. 謂對下三篇不犯.

四持無瑕戒. 亦名不雜戒. 謂不能諂心及諸

惱覺觀雜念. 亦名定共戒. 五持隨道戒. 卽是

心行十六行觀. 發苦忍智慧. 亦名道共戒. 六

持無著戒. 卽阿那含人. 若斷欲界九品思惟

盡. 名斷律儀戒. 乃至色愛無色愛等. 諸結使

盡. 皆名無著戒. 七持智所讚戒. 發菩提心. 爲

令一切衆生. 得涅槃故持戒. 如是持戒. 則爲

智所讚歎. 亦可言持菩薩十重四十八輕戒.

此戒能至佛果故. 爲智所讚歎. 八持自在戒.

經數:一九一六

經名:釋禪波羅蜜次第法門卷第二

頁數:四八五

上	欄

菩薩持戒. 於種種破戒緣中. 而得自在. 亦可

言菩薩知罪不罪不可得故. 但隨利益衆生.

而持戒心. 無所執故. 名自在戒. 九持具足戒.

菩薩能具一切衆生戒法. 及上地戒. 十持隨

定戒. 不起滅定現種種威儀戒法. 以度衆生.

前四卽是世間戒淨. 亦得出世間戒. 義具如

前說. 善應分別中. 二是出世間戒淨. 後四是

出世間上上戒淨. 若能如上所說受持. 是持

戒相. 異上所說. 卽是犯相. 是名從初心至佛

果淺深論持戒. 及犯戒相故. 經言唯佛一人

具淨戒. 餘人皆名破戒者. 復次今明持戒者.

但隨分隨力而修習. 令增進漸漸淸淨. 若不

爾者. 不能生諸禪定. 復次頓行菩薩. 能以慧

方便. 從初發心一念之中. 卽具持十種戒. 是

故經言. 發心畢竟二不別. 第三明覆發. 就中

自有二意. 一者正明覆發. 二者簡定. 云何名

覆發相. 行者持戒. 能發禪定破戒. 卽覆禪定.

行者持世間戒淨故. 卽發世間禪. 若持世間

戒不淨. 卽覆世間禪. 出世間戒及出世間上

上戒. 持則發禪. 毁則覆禪. 類如是分別. 二

者簡定覆發者. 爲衆生現在修禪不定故. 應

作四句分別. 一自有雖犯戒而發定. 持而不

發. 二自有破戒而不發定. 持戒而發. 三自有

持戒犯戒二俱發. 四自有持犯俱不發. 初一

犯戒之人. 修禪定而發者. 是過去習因. 善根

深厚. 今雖有罪. 過去善根力强故. 亦以現

前修禪定. 重□愧爲緣故. 譬如負債强者. 先

牽所以得有發定之義. 二次持戒而不發定

者. 是人過去不種深禪定之因. 今生雖復持

中	欄

戒修定. 而不卽發. 三俱發. 四俱不發. 悉可類

釋. 故有四種不同. 尋其根源. 要因持戒而發.

犯戒終爲遮障. 何以故. 若過去經得禪定. 卽

知過去以曾持戒發定故. 成今世之習因. 今

生復以□愧懺悔淸淨爲緣. 是故得發宿世

善根也. 第三明懺悔中自有二意. 一者先明

運懺悔心. 二者正明懺悔方法. 第一云何名

運懺悔之心. 若人性自不作惡. 則無罪可悔.

行人旣不能決定持戒. 或於中間値遇惡緣.

卽便破毁. 若輕若重. 以戒破故. 則尸羅不淨.

三昧不生. 譬如衣有垢□. 不受染色. 是故宜

須懺悔. 以懺悔故. 則戒品淸淨. 三昧可生. 如

衣垢汚若浣. 淸潔染之可著. 行者如是思惟.

若戒不淸淨. 決須懺悔. 是故經云. 佛法之中

有二種健兒. 一性不作惡. 二作已能悔. 今

造過知悔. 名健人也. 夫懺悔者. 懺名懺謝三

寶及一切衆生. 悔名□愧改過心哀. 我今此

罪. 若得滅者. 於將來時. 寧失身命. 終不更造

如斯苦業. 如比丘白佛. 我寧抱是熾然大火.

終不敢毁犯如來淨戒. 生如是心. 唯願三寶

證明攝受. 是名懺悔. 復次懺名外不覆藏. 悔

則內心剋責. 懺名知罪爲惡. 悔則恐受其報.

如是衆多今不廣說. 擧要言之. 若能知法虛

妄. 永息惡業. 修行善道. 是名懺悔. 第二明懺

悔方法卽爲三意. 一正明懺悔法不同. 二明

罪滅階降. 三明復不復相. 第一正明懺悔法

不同者. 滅罪之由. 各有其法. 如衣垢□. 若直

以水浣. 終不可脫早[&FFFF]#陸汁. 則能去之. 滅罪

之法. 亦復如是. 今明懺悔方法. 敎門乃復衆

下	欄

多. 取要論之. 不過三種. 一作法懺悔. 此扶戒

律. 以明懺悔. 二觀相懺悔. 此扶定法. 以明懺

悔. 三觀無生懺悔. 此扶慧法. 以明懺悔. 此三

種懺悔法. 義通三藏摩訶衍但從多爲說. 前

一法多是小乘懺悔法. 後二法多是大乘懺

悔法. 初明作法懺悔者. 以作善事反惡事故.

故名懺悔. 如毘尼中. 一向用此法滅罪. 何以

故如懺第二篇二十衆作別住下意. 出罪等

□磨作法成就. 卽名爲滅. 此不論見種種相

貌. 亦不論智慧觀空. 故知但是作法懺悔. □

磨此□作法. 如是乃至下三篇. □是作法. 此

事易知. 義如律中廣明. 但未明懺悔四重法.

別有最妙初敎經. 出懺悔四重法. 彼經云. 當

請三十淸淨比丘僧. 於大衆中. 犯罪比丘. 當

自發露. 僧爲作□磨成就. 又於三寶前. 作諸

行法. 及誦戒千遍. 卽得淸淨. 亦云令取得相

爲證. 而說罪滅淸淨. 當知律中雖不出. 經中

有此□磨明文. 作法相貌. 如彼經中廣說. 二

明觀相懺悔者. 行人依諸經中懺悔方法. 專

心用意. 於靜心中. 見種種諸相. 如菩薩戒中

所說若懺十重. 要須見好相. 乃滅相者. 佛來

摩頂. 見光華種種瑞相已. 罪卽得滅. 若不見

相. 雖懺無益. 諸大乘方等陀羅尼行法中. 多

有此觀相懺法. 三藏及雜阿含中. 亦說觀相

懺悔方法. 謂作地獄毒蛇白女等觀相. 成就

卽說罪滅. 此悉就定心中作故. 觀相懺悔多

依修定法說問曰. 見種種相. 云何知罪滅. 答

曰 . 經說不同. 罪法輕重有異. 不可定判. 今

但擧要而明. 相不出四種. 一夢 中見相. 二於

經數:一九一六

經名:釋禪波羅蜜次第法門卷第二

頁數:四八六

上	欄

行道時聞空中聲. 或見異相及諸靈瑞. 三坐

中睹見善惡破戒持戒等相. 四以內證種種

法門道心開發等爲相. 此隨輕重判之. 不可

定說. 在下至驗善惡根性. 更當略出. 問曰. 魔

羅亦能作此等相. 云何可別. 答曰實爾. 邪正

難別. 不可定取. 若相現時. 良師乃識. 事須面

決. 非可文載. 是故行者初懺悔時. 必須近善

知識別邪正之人. 復次夫見相者. 忽然而睹.

尙邪正難知. 若逐文作心心之. 多著魔也. 問

曰. 若爾者不應名觀相懺悔答曰. 言觀相者

但用心行道. 功成相現. 取此判之. 便知罪滅

不滅. 非謂行道之時心存相事而生取著. 若

如此用心. 必定多來魔事. 問曰. 觀相懺悔行

法云何. 答曰. 方法出在諸大乘方等修多羅

中. 行者當自尋經依文而行. 三明觀無生懺

悔者. 如普賢觀經中偈說

一切業障海	皆由妄想生

若欲懺悔者	端坐念實相

衆罪如霜露	慧日能消除

是故至誠心	懺悔六情根

夫行人欲行大懺悔者. 應當起大悲心憐愍

一切. 深達罪源. 所以者何. 一切諸法本來空

寂. 尙無有福. 肉復罪耶. 但衆生不善思惟. 妄

執有爲而起無明及與愛□. 從此三毒. 廣作

無量無海一切重罪. 皆從一念不了心生. 若

欲除滅. 但當反觀如此心者從何處. 起若在

過去. 過去已滅. 已滅之法則無所有. 無所有

法. 不名爲心. 若在未來. 未來未至. 未至之

法卽是不有不有之法. 亦無此心. 若在現在.

中	欄

現在之中. 刹那不住. 無住相中. 心不可得.

復次若言現在. 現在者爲在內外兩中間耶.

若言在內. 則不待外. 內自有故. 若言在外. 於

我無過. 復次外塵無知. 豈得有心. 旣無內外.

豈有中間. 若無中間. 則無停處. 如是觀之. 不

見相貌. 不在方所. 當知此心畢竟空寂. 旣不

見心. 不見非心. 尙無所觀. 肉有能觀. 無能

無所. 顚倒想斷. 旣顚倒斷. 則無無明及以愛

□. 無此三毒. 罪從何生. 復次一切萬法. 悉屬

於心. 心性尙空. 何肉萬法. 若無萬法. 誰是罪

業若不得罪. 不得不罪. 觀罪無生. 破一切罪.

以一切諸罪根本性空常淸淨故. 故維摩羅

詰. 謂優波離. 彼自無罪. 勿增其過. 當直爾

除滅. 勿擾其心. 又如普賢觀經中說. 觀心無

心. 法不住法. 我心自空. 罪福無主. 一切諸

法. 皆悉如是. 無住無壞. 作是懺悔. 名大小懺

悔. 名莊嚴懺悔. 名破壞心識懺悔. 名無罪相

懺悔. 行此悔者. 心如流水. 念念之中. 見普賢

菩薩及十方佛. 故知深觀無生. 名大懺悔. 於

懺悔中. 最尊明妙. 一切大乘經中明懺悔法.

悉以此觀爲主. 若離此觀. 則不得名大方等

懺也. 問曰. 觀無生懺悔. 云何知罪滅相. 答

曰. 如是用心. 於念念中. 卽諸罪業念念自滅.

若欲知障道法轉者. 精勤不已. 諸相亦當自

現. 觀此可知. 如前觀相中所說. 善夢靈瑞定

慧開發等相. 此中應具明. 復次若行者觀心

與理相應. 卽是罪滅之相. 不勞餘心. 故普賢

觀經中言. 令此空慧與心相應. 當知於一念

中能滅百萬億阿僧祇劫生死重罪. 以此爲

下	欄

證. 若得無生忍慧. 則便究盡罪源. 此則尸羅

淸淨. 可修禪定. 第二明罪滅階降不同者. 懺

法旣有別異. 當知滅罪亦復不同. 所以者何.

罪有三品. 一者違無作起障道罪. 二者體性

罪. 三者無明煩惱根本罪. 通稱罪者. □也現

則□損行人功德智慧. 未來之世三塗受報.

則能□折行者色心. 故名爲罪. 一明作法懺

悔者. 破違無作障道罪. 二明觀相懺者. 破除

體性惡業罪. 故摩訶衍論云. 若比丘犯殺生

戒. 雖復懺悔. 得戒淸淨. 障道罪滅. 而殺報不

滅. 此可以證前釋後. 當知觀相懺悔. 用功

旣大. 能除體性之罪. 三觀無生懺悔罪滅者.

破除無明一切煩惱習因之罪. 此則究竟除

罪源本. 第三明復本不復本相者. 問曰. 懺悔

淸淨得復本不. 答曰. 解者不同. 有言不復. 如

衣破更補. 雖完終不如不破. 有言得復如衣

不淨. 更浣淨. 與本無異. 有言. 有復有不復.

如律中所明. 初二篇不復. 後三篇可復. 初敎

經所明. 作□磨懺悔四重悉復. 今言不必定

爾. 應當對前三種懺法. 還爲三義. 一者復義.

二者過本義. 三增上過本義. 今當借譬顯之.

一者作法懺悔. 罪滅或復不復. 如冷病人. 服

於薑桂所患除差. 身有復不復. 二者觀相懺

悔. 非唯罪滅. 能發禪定. 此則過本. 何以故.

本無禪定故. 如冷病人服石散等. 非但冷除.

亦復肥壯過本. 三者觀無生懺悔. 非唯罪滅

發諸禪定. 乃得成道. 此爲增上過本. 如病服

於仙藥. 非直病除. 乃得仙通神變自在. 此而

推之. 豈得一類. 問曰. 有戒者可然. 其無戒

經數:一九一六

經名:釋禪波羅蜜次第法門卷第二

頁數:四八七

上	欄

者云何. 答曰. 無戒者當更受戒. 或有因懺發

戒. 此如普賢觀經中所說. 復次若菩薩戒者.

衆生世世以來. 或已遇善知識. 發菩提心. 受

菩薩戒. 但於生死中. 顚倒造罪. 妄失違犯. 因

今歸依三寶. 重更練之. 兼復懺悔淸淨. 用此

本戒亦發禪定. 是故雖無事戒. 菩提本戒. 或

已有之. 復次如摩訶衍論說. 尸羅. 秦言好善.

好行善道. 不自放逸. 是名尸羅. 或受戒行善.

或不受戒行善. 皆名尸羅. 若不受戒行善. 名

尸羅者. 旣有尸羅. 豈不得發諸禪三昧耶. 問

曰. 若爾者何用受戒爲. 答曰不然. 一爲助道.

二定佛法外相. 豈可不依. 問曰. 上來所說.

初坐禪者. 必須懺悔. 亦有不然. 答曰. 不必一

向. 如妙勝定經所明. 但能直心坐禪. 卽是第

一懺悔. 若於坐中有難轉. 多不得用心者. 必

須懺悔 . 第二明衣食具足者. 今明衣法有三

種. 一者如雪山大士等學道但畜一衣. 卽足

以不遊人間. 堪忍力成故此上人也. 二者如

迦葉等. 常受頭陀法. 但畜糞掃三依不須餘

長. 此是中人衣法. 三者若多寒國土及下士

不堪. 如來更開畜百一物等. 而要應說淨作

法. 知量知足. 若過貪心則於道有妨. 具足食

法者. 食有四種. 若上人大士. 深山絶人. 果菜

隨得. 趣以支命. 二者常行頭陀受乞食法. 是

乞食法. 能破四種邪命. 依正命自言能生聖

道. 故名聖種. 四邪命自言者. 一下口食. 二仰

口食. 三四維口食. 四方口食. 此是邪命之相.

如舍利弗爲靑木女說. 是中應廣分別. 三者

阿蘭若受檀越送食. 四者於僧中結淨食. 有

中	欄

此等食. 名緣具足. 是名衣食具足. 若無此資

身因緣則心不寧. 於道有妨. 第三得閑居靜

處. 閑者. 不作衆事. 名之爲閑. 無○鬧故. 名

之爲靜. 此有三處可修禪定. 一者深山絶人

之處. 二者頭陀蘭若之處. 離於聚落極近二

里. 此放牧聲絶. 無諸○鬧. 三者遠白衣舍

處. 淸淨伽藍之中皆是閑居靜處也. 第四息

諸緣務者. 緣務衆多. 略說有四. 一息生言緣

務. 所謂不作一切有爲事業. 二息人事緣務.

所謂不追尋俗人朋友親識. 斷絶往還. 三息

工巧技術緣務. 所謂不作世間工匠醫方藥

□卜相書數算計等事. 四息學問緣務. 所謂

讀誦聽學義論等. 悉皆棄捨. 此爲息諸緣務.

所以者何. 若多緣務. 則於修定有廢. 心亂難

攝. 不得定也. 第五近善知識. 有三種. 一外護

善知識. 經營供養. 善能將護行人不相惱亂.

二者同行善知識. 共修一道. 互相勸發. 不相

擾亂. 三者敎授善知識. 以內外方便禪定法

門. 示敎利喜. 是則略明五緣具足. 第二訶五

欲及棄五蓋者. 經中說離欲及惡法. 有覺幷

有觀. 離欲者. 卽是訶責五欲. 惡法者. 卽是棄

五蓋. 言五欲者. 卽是世間上妙色聲香味觸

等. 常能□惑一切凡夫. 壞於善事. 若不明識

過罪訶責厭離. 則諸禪三昧. 無由可獲一. 訶

色欲者. 所謂男子女人. 形貌端嚴. 修目高眉.

朱脣素齒. 及世間寶物. 靑黃赤白. 紅紫□綠.

種種妙色. 能令愚人見卽生愛. 作諸惡業. 如

頻波娑羅王. 以色欲故. 身入敵國. 獨在□女

阿梵婆羅房中. 優塡王以色染故. 截五百仙

下	欄

人手足. 如是等種種因緣. 知色過罪. 如摩訶

衍中廣說. 二訶聲欲者. 所謂□□箏笛. 絲

竹金石. 音樂之聲. 及男女歌詠讚頌等聲. 能

令凡夫. 聞卽染著起諸惡業. 如五百仙人雪

山中住. 聞甄迦羅女歌聲. 卽失禪定. 心醉狂

亂如是等種種因緣. 知聲過罪. 如摩訶衍中

廣說. 三訶香欲者. 所謂男女身香. 世間飮

食馨香. 及一切熏香等. 愚人不了香相. 聞卽

愛著. 開結使門. 如一比丘在蓮華池邊. 聞華

香氣. 心生愛樂. 池神卽大訶責. 何故偸我香

氣. 以著香故. 令諸結使臥者. 皆起如是種種

因緣. 知香過惡. 如摩訶衍中廣說. 四訶味欲

者. 所謂苦酸甘辛鹹言等. 種種飮食□餘美

味. 能令凡夫心生染著. 起不善業. 如一沙彌

染著酪味. 命終後卽生酪中. 受於蟲身. 如

是等種種知味過罪. 如摩訶衍中廣說. 五訶

觸欲者. 男女身分. 柔軟細滑. 寒時體溫. 熱時

體□. 及諸好觸. 愚人無智. 爲之比沒. 起障道

業. 如獨角仙人. 因觸欲故. 退失神通. 爲□

女騎頸. 如是等種種觸欲過罪. 如摩訶衍中

廣說. 問曰. 云何訶五欲. 答曰. 訶欲之法. 如

摩訶衍中. 哀哉衆生. 常爲五欲所惱. 而猶心

之不已. 此五欲者. 得之轉劇. 如火益薪. 其焰

轉熾. 五欲無益. 如狗齧枯骨. 五欲增諍. 如鳥

競肉. 五欲燒人. 如逆風執八. 五欲害人. 如踐

惡蛇. 五欲無實. 如夢所得. 五欲不久. 亦如假

借須臾. 世人愚惑. 貪著五欲. 至死不捨. 爲之

後世受無量苦. 此五欲法與衆生同有. 一切

衆生. 常爲五欲所使. 名欲奴僕. 坐此弊欲

經數:一九一六

經名:釋禪波羅蜜次第法門卷第二

頁數:四八八

上	欄

墜墮三塗. 我今修禪. 復爲障蔽. 此爲大賊. 當

急遠之. 如禪經中說偈

生死不斷絶	貪欲嗜味故

養怨入丘塚	廣受諸辛苦

身臭如死屍	九孔流不淨

如□蟲樂糞	愚貪身無異

智者應觀身	不貪染世間

無累無所欲	是名眞涅槃

如諸佛所說	一心一意行

數息在禪定	是名行頭陀

如是等種種因緣. 知五欲過罪. 心不親近. 如

離怨賊以遠離故. 心無熱惱. 欲想不生. 此爲

修禪之要. 訶五欲相. 如摩訶衍廣說. 第三棄

五蓋者. 一者貪欲蓋. 二瞋□蓋. 三睡眠蓋. 四

掉悔蓋. 五疑蓋. 第一棄貪欲者. 前說外五

塵中生欲. 今約內意根生欲. 所謂行者端坐

修禪. 心生欲覺. 念念相續. 覆蓋善心. 令不生

長. 覺已應棄. 所以者何. 如術婆伽. 欲心內

發. 尙能燒身. 肉復心生欲火而不燒諸善法.

復次貪欲之人去道甚遠. 所以者何. 欲爲種

種. 惱亂住處. 若心著欲. 無由近道. 如除蓋偈

說

入道□愧人	持□福衆生

云何從塵欲	比沒於五情

已捨於五欲	棄之而不顧

如何還欲得	如愚自食吐

諸欲心時苦	得時多怖畏

失時懷悲惱	一切無樂處

諸欲患如是	已訶能捨之

中	欄

得福禪定樂	則不爲所欺

如是等種種因緣. 訶貪欲蓋. 如摩訶衍中訶

欲偈說. 第二棄瞋□蓋者. 瞋是生諸不善法

之根本. 墜諸惡道之因緣. 法樂之怨家. 善心

之大賊. 種種惡口之府藏. 復次行者於坐時

思惟. 此人惱我及惱我親. 讚歎我怨. 思惟過

去未來. 亦如是. 是爲九惱. 惱故生瞋. 瞋故生

恨. 恨故生怨. 怨故欲加報惱. 彼瞋恨怨惱覺

觀覆心. 故名爲蓋. 當急棄之. 無令增長. 如釋

提波那以偈問佛

何物殺安隱	何物殺無憂

何物毒之根	呑滅一切善

佛以答言

殺瞋則安隱	殺瞋則無憂

瞋爲毒之根	瞋滅一切善

如是知已. 當修慈忍. 以除滅之. 令心淸淨. 如

摩訶衍中佛敎弟子訶瞋偈. 是中應廣說. 第

三訶睡眠蓋者. 內心□暗. 名爲睡. 放恣支

節. 委臥垂熟. 名爲眠. 復次意識□冥. 名爲

唾五情闇蔽□熟名爲眠. 以是因緣. 名爲睡

眠蓋. 阿毘曇中說爲增心數法. 能破今世 三

事. 謂樂利樂福德. 又能破今世後世實樂. 如

此惡法. 最爲不善. 何以故. 餘蓋情覺可除. 眠

如死人. 無所覺識. 以不覺故. 難可除滅. 如有

菩薩敎睡眠弟子言

汝能勿抱死屍臥	種種不淨假名人

如得重病箭入體	諸苦痛集安可眠

如人被縛將去殺	災害垂至安可眠

結賊未滅害未除	如共毒蛇同室居

下	欄

亦如臨陣白刃間	爾時云何而可眠

眠爲大暗無所見	日日欺□奪人明

以眠覆心無所見	如是大失安可眠

如是等種種訶眠蓋. 警覺無常. 滅損睡眠. 令

無□覆. 若睡眠心. 重當用禪鎭禪禪杖等□之

也. 第四棄掉悔者. 掉有三種. 一身二口三心.

身掉者. 身好遊走. 諸雜戱○. 坐不暫安. 口掉

者好喜吟詠. 諍競是非. 無益談論. 及世俗言

話等. 心掉者. 心情放蕩縱意攀緣. 思惟文藝

世間才技. 諸惡覺觀等. 名爲心掉. 掉之爲

法. 破出家心. 如人攝心. 猶不得定. 何肉掉

散掉散之人. 如無鉤醉象穴鼻駱駝不可禁

暇如偈說

汝已剃頭著染衣	執持瓦□行乞食

云何樂著戱掉法	放逸縱情失法利

旣無法利. 又失世樂. 覺其過已. 當急棄之. 悔

者若掉. 無悔則不成蓋. 何以故. 掉時未在緣

中故. 後欲入定時. 大悔前所作. 憂惱覆心故

名爲蓋. 復次悔有二種. 一者因掉後生悔. 如

前說. 二者如大重罪人. 常懷怖畏. 悔箭入

心. 堅不可拔. 如偈說

不應作而作	應作而不作

煩惱火所燒	後世墮惡道

若人罪能悔	悔已莫復憂

如是心安樂	不應常念著

若有二種悔	若應作不作

不應作而作	是則愚人相

不以心悔故	不作而能作

諸惡事已作	不能令不作

經數:一九一六

經名:釋禪波羅蜜次第法門卷第二

頁數:四八九

上	欄

如是種種因緣. 訶掉悔蓋. 心神淸淨. 無有覆

蓋. 常在善心. 則寂然安樂. 以是因緣. 心得法

喜. 第五棄疑蓋者. 以疑覆故. 於諸法中不得

定心. 定心無故. 於佛法中空無所獲. 譬如人

入寶山. 若無有手無所能取. 復次通疑甚多.

未必障定. 今正障定疑者. 謂三種疑. 一者疑

自. 二者疑師. 三者疑法. 疑自者. 若人作是

念. 我諸根暗鈍. 罪垢深重. 非其器乎. 作此

自疑定法終不發也. 欲去之者. 無得自輕以

宿世善根難測故. 二疑師者. 彼人威儀相貌.

如是自尙無道. 何能敎我 . 作是疑慢. 卽爲障

定. 欲除之法. 如摩訶衍中說. 如臭皮囊中金.

以貪金故不可棄臭皮囊. 行者亦爾. 師雖不

淸淨. 亦應生佛想. 此事如摩訶衍中. 釋薩陀

波淪. 心善知識具明. 是中應廣說. 三疑法者.

世人多執本心. 於所受之法. 不能卽信. 故不

敬心受行若心生猶豫. 卽法不染神. 何以故.

如訶疑偈中說

如人在岐道	疑惑無所取

諸法實相中	疑亦復如是

疑故不勤心	諸法之實相

是疑從癡生	惡中之惡者

善不善法中	生死及涅槃

定實眞有法	於中莫生疑

汝若懷疑惑	死生獄吏縛

如師子博鹿	不能得解脫

在世雖有疑	當隨妙善法

譬如觀岐道	利好者應逐

復次佛法之中. 信爲能入. 若無信者. 雖在佛

中	欄

法. 終無所獲. 如是等種種因緣. 覺知疑過. 當

急棄之. 問曰. 不善法塵無量. 何故. 何棄五

法. 答曰. 此五蓋中卽有三毒. 等分爲根本. 亦

得攝八萬四千塵勞門. 所以者何. 貪欲蓋卽

貪毒. 瞋□蓋卽瞋毒. 睡及疑. 此二蓋共爲癡

毒. 當知卽具三毒掉悔蓋通從三毒起. 卽等

分攝. 合爲四分煩惱. 一中卽有二萬一千. 四

中合有八萬四千. 是故除此五蓋. 卽是除一

切不善之法. 行者如是等種種因緣. 棄於五

蓋. 譬如負債得脫. 重病得差. 如饑餓之人得

至□國. 如於怨賊中得自[&FFFF]#濟安隱無患. 行

者亦如是. 除此五蓋. 其心安隱. 淸淨快樂. 譬

如日月以五事覆□. 煙雲塵霧羅○阿修羅

手障. 則不能照. 人亦如是第四調五法者. 一

者調節飮食. 二者調節眠睡. 三者調身. 四者

調氣息. 五者調心. 所以者何. 今借近譬以肉

欺法. 如世陶師. 欲造衆器. 先須善巧調泥. 令

使不强不軟. 然後可就轉繩亦如迪琴. 先應

調絃. 令寬急得所. 方可入□. 出諸妙曲. 行者

修心亦復如是. 善調五事. 必使和適. 則三昧

易生. 若有所不調. 多諸妨難. 善根難發. 第

一調食者. 夫食之爲法本欲資身進道. 食若

過飽. 則氣急身滿. 百脈不通. 令心閉塞坐念

不安. 若食過少. 則身羸心懸. 意慮不固. 此皆

非得定之道. 復次若食穢濁之物. 令人心識

□迷. 若食不宜身物. 則動宿疾使四大違反.

此爲修定之初. 深須愼之. 故云身安則道隆.

經云. 飯食知節量. 常樂在閑處. 心靜樂精進.

是名諸佛敎. 第二調睡眠者. 夫眠是無明惑

下	欄

覆之法. 雖不可縱之. 若都不眠則心神虛恍.

若其眠寐過多. 非唯廢修聖法亦復空喪功

夫. 令心暗晦善根比沒. 當覺悟無常調伏睡

眠. 令神道淸白. 念心明淨. 如是乃可樓心聖

境. 三昧現前. 故經云. 初夜後夜. 亦勿有廢.

無以睡眠因緣令一生空過無所得也. 當念

無常之火. 燒諸世間. 早心自度. 勿睡眠也.

第三調身. 第四調息. 第五調心. 此應合用. 不

得別說. 但有初中後方法不同. 是則入住出

相有異. 第一入禪調三事者. 行人欲入三昧.

調身之宜. 若在定 外. 行住進止. 動靜運爲. 悉

須詳審. 若所作粗□. 則氣息隨粗. 以氣粗故.

則心散難錄. 兼復坐時煩○. 心不恬怡. 是

以雖在定外. 亦須用心逆作方便. 後入禪時.

須善安身得所. 初至繩床. 卽前安坐處. 每令

安隱久久無妨. 次當正脚. 若半跏坐以左脚

置右□上. 牽來近身. 令左脚指與右□齊. 右

脚指與左□齊. 若欲全跏. 卽上下右脚[&FFFF]#置

脚上. 次解寬衣帶. 周正不令坐時脫落. 次

當安手. 以左掌置右手上. 重累手相對. 頓置

左脚上. 牽近身當心. 而安正身. 先當挺動

其身幷諸支節. 作七八反. 如自按摩法. 勿令

手足差異. 竟卽正身端直. 令脊相對. 勿曲勿

聳. 次正頭頸. 令鼻與臍相對. 不偏不邪. 不低

不[&FFFF]#. 平面正住. 次開口吐胸中穢氣. 吐法開

口放氣自恣而出. 想身分中百脈不通處. 敎

悉隨氣而出盡. 閉口鼻中內淸氣. 如是至三.

若身息調和. 但一亦足. 次當閉口. 脣齒□相

□著. 舌向上□. 次當閉眼. □令斷外光而

經數:一九一六

經名:釋禪波羅蜜次第法門卷第二

頁數:四九○

上	欄

已. 當端身正坐. 猶如奠石. 無得身首四支竊

爾搔動. 是爲初入禪定調身之法. 擧要言之.

不寬不急. 是身調相. 第二初入禪調息法者.

息調凡有四相. 一風二喘三氣四息. 前三爲

不調相. 後一爲調相. 云何風相. 坐時鼻中

息. 出入覺有聲. 云何喘相. 坐時雖無聲而出

入結滯不通. 是喘相. 云何氣相. 坐時雖無聲.

亦不結滯. 而出入不細. 是名氣相. 息相者. 不

聲不結不粗. 出入綿綿若存若亡. 資神安隱.

情抱悅豫. 此是息相. 守風則散. 守喘則結. 守

氣則勞. 守息則定. 復次坐時有風氣等三相.

是名不調. 而用心者. 則爲患也. 心亦難定. 若

欲調之. 當依三法. 一者下著安心. 二者寬身

體. 三者想氣遍毛孔. 出入通同無障. 若細其

心. 令息微微. 然息調則衆患不生. 其心易定.

是名行者初入定時調息方法. 擧要言之. 不

□不滑. 是息調相. 第三初入定調心者. 調心

有二義. 一者調伏就亂念不令越逸. 二者當令

比色寬急得所. 何等爲比相. 若坐時心中昏

暗. 無所記錄. 頭好低垂. 是爲比相爾時當繫

念鼻端. 令心住在緣中. 無令散意. 此可治比.

何等爲色相. 若坐時心神飄動. 身亦不安. 念

在異緣. 此是色相. 爾時宜安心. 向下係緣. 暇

諸亂念. 心則定住. 此則心易安靜. 擧要言之.

不比不色. 是心調相. 問曰. 心得有寬急相不.

答曰. 亦有此事. 心急相者. 由坐中撮心用念

望得. 因此入定. 是故氣上向. 胸臆急痛. 當寬

放其心. 想氣流下. 患自差矣. 若心寬相者. 寬

心志遊漫. 身好萎蛇. 或口涎流. 或時暗晦.

中	欄

爾時應當□身急念. 令心住在緣中. 身體相

持. 以此爲治. 心有□滑之相. 推之可知. 是爲

初入定時調心方法. 欲入定時. 本是從粗入

細. 是以身旣爲粗. 息居其中. 心最爲細. 以善

方便. 調粗就細. 令心安靜. 此則入定初方便

也. 第二住坐中調三事者. 當一坐之中. 隨時

長短. 攝念用心. 是中應善識身息心三事調

不調相. 若坐時上雖調身意. 而令身或寬或

急或偏或曲. 低[&FFFF]#不俱. 覺已隨正. 每令安隱

中無寬急. 平直正住. 復次當坐之中. 身雖調

和. 而氣或不調. 不調相者. 如上所說. 或風喘

或氣急. 身中脹滿. 當用前法隨治之. 每令息

道綿綿. 如有如無. 復次一坐時中. 身息雖調.

而心或比或色. 寬急不俱. 爾時若覺. 當用前

法調令中適. 此三事的. 無前後隨不調者. 而

調適之. 令一坐之中. 身息心三事調適. 無相

乖越. 和融不二. 此則能除宿患. 障妨不生. 定

道可剋. 第三若坐禪將竟. 欲出定時. 應前放

心異緣開口放氣. 想息從百脈隨意而散. 然

後微微動身. 次動肩胛及頭頸. 次動兩足悉

令柔軟. 然後以手遍摩諸毛孔. 次摩手令暖.

以掩兩眼. □手然後開目. 待身熱汗稍歇. 方

可隨意出入. 若不爾者. 或得住心. 出旣斗

促. 則細法未散. 住在身中. 令人頭痛. 百骨節

强. 猶如風勞. 於後坐中. 煩躁不安. 是故心不

欲坐. 每須在意. 此爲出定調身息心方法. 以

從細出粗故. 是名善入出住. 如偈說

進止有次第	粗細不相違

譬如善調馬	欲去而欲住

下	欄

第五行五法者一欲二精進三念四巧慧五一

心. 欲者. 行人初修禪時. 欲從欲界中出. 欲得

初禪故. 亦名爲志. 亦名爲願. 亦名爲樂是人

內心志願好樂諸禪定故. 問曰. □望心生於

修禪中. 則爲妨□. 云何以此爲方便耶答曰.

夫欲者. □是大志成就願樂之心. 故名爲欲.

不應於用心時. 起稀望憶想之念. 若稀望心

起. 則不澄靜. 若心不澄靜. 則諸三昧無由得

發矣. 二精進者. 有二種. 一身精進. 二心精

進. 行者若能修十二頭陀. 卽是具足身心精

進. 如佛告迦葉. 阿蘭若比丘遠離二著. 形心

淸淨行頭陀. 頭陀者有十二事. 一阿蘭若處.

二常行乞食. 三次第乞食. 四受一食法. 五節

量食. 六中後不飮漿. 七著弊衣. 八但三衣. 九

塚間住. 十樹下止. 十一露地坐. 十二常坐不

臥. 是名十二頭陀. 如頭陀經中所明. 是中

應廣說頭陀者. 名□□. □□身心諸不善法

故. 若修禪時. 行此等法. 是名不放逸行. 具足

身心精進. 當知此人能得三乘聖果. 何肉世

間禪定. 復次行者爲修神故. 持戒淸淨. 棄捨

五蓋. 初夜後夜專精不廢. 譬如鑽火未然終

不休息. 是名精進. 如佛告阿難. 諸佛一心勤

精進故. 得三菩提. 何肉餘善道法. 三念者. 如

摩訶衍中說. 念欲界不淨. 欺□可賤. 念初禪

爲尊重可貴. 此與六行意同. 但立名異. 六行

觀者. 一厭下苦粗障爲三. 卽是觀欲不淨欺

□可賤. 攀上勝妙出爲三. 卽是觀初禪爲尊

重可貴. 今釋六法. 自可爲二意. 一約果明.

二約因明. 先約欲界果明. 言厭下苦粗障者.